cyanic-selkie/wikianc huggingface dataset:
भाट्ये समुद्रकिनारा
महाराष्ट्रातील रत्‍नागिरी जिल्ह्यातीत अनेक समुद्र किनारे आहेत. त्यातील एक म्हणजे रत्‍नागिरी शहराच्या जवळच असणारा समुद्रकिनारा,"भाट्ये समुद्रकिनारा" हा एक प्रसिद्ध किनारा आहे.या ठिकाणी पांढऱ्या रंगाची वाळू आढळते .समुद्र किनारी असणारे सुरू झाडांचे वन आहे.किनाऱ्या जवळच असणाऱ्या झरी विनायक ठिकाणी किनाऱ्यानजीक झरी विनायकाचे सुंदर मंदीर आहे.किनाऱ्या जवळच समुद्राला काजळी नदी येऊन मिळते तेथेच भाट्येची खाडी तयार होते.ह्याठिकाणी देशातून व राज्यातून खूप पर्यटक आकर्षित होतात.
झरीविनायक मंदिर
झरीविनायक मंदिर येथून जवळ आहे. प्रती गणपतीपुळे म्हणून हे देवस्थान प्रसिद्धी पावत आहे. येथे पर्वताच्या शिळेत उमटलेली जागृत गणेश प्रतिमा आहे. गाभाऱ्याच्या समोरच एक तळे आहे. गाभाऱ्याच्या जवळून वाहणाऱ्या गोमुखातून वाहणारे पाणी या तळ्यात साठते. हे तळे बारमाही पाण्याने भरलेले असते. जवळच समुद्र असूनही या झऱ्याचे पाणी गोडे आणि पिण्यायोग्य आहे हे एक आश्चर्यच म्हणावे लागेल. या झऱ्यामुळेच हे गणेश मंदिर झरीविनायक म्हणून ओळखले जाते. येथे गणेश जयंतीचा उत्सव मोठ्या प्रमाणावर साजरा केला जातो.
वर्ग:१० जानेवारी २०१८ कार्यशाळा वर्ग:९ जानेवारी २०१८ कार्यशाळा
आकाश ठोसर
आकाश नुकताच 'नेटफ्लिक्स'च्या लस्ट स्टोरीज ह्या चित्रपटामध्ये राधिका आपटे सोबत तेजस नावाच्या विद्यार्थ्याच्या भूमिकेत पाहायला मिळाला.
संदर्भ
वर्ग:मराठी अभिनेते वर्ग:इ.स. १९९३ मधील जन्म वर्ग:पुरुष चरित्रलेख
महादेव देसाई
महादेवभाई देसाई (जन्म : १ जानेवारी १८९२; - पुणे, १५ ऑगस्ट १९४२) हे एक भारतीय स्वातंत्र्यसैनिक होते.
देसाई महात्मा गांधींचे स्वीय सचिव होते.
मुंबईत बोरीवली (पूर्व) भागातल्या एका रस्त्याला महादेवभाई देसाई रोड असे नाव आहे.
देसाई, महादेव वर्ग:इ.स. १८९२ मधील जन्म वर्ग:इ.स. १९४२ मधील मृत्यू वर्ग:साहित्य अकादमी पुरस्कार विजेते
रणथंभोर राष्ट्रीय उद्यान
संदर्भ
वर्ग:भारतातील राष्ट्रीय उद्याने
लोझान
लोझान ही स्वित्झर्लंड देशाच्या व्हो प्रदेशाची राजधानी व स्वित्झर्लंडमधील पाचव्या क्रमांकाचे शहर आहे. लोझान शहर स्वित्झर्लंडच्या पश्चिमेकडील फ्रेंच-भाषिक भागात जिनिव्हा सरोवराच्या काठावर वसले आहे. आंतरराष्ट्रीय ऑलिंपिक समितीचे मुख्यालय ह्याच शहरात आहे.
वर्ग:स्वित्झर्लंडमधील शहरे
विवाह (चित्रपट)
विवाह हा शाहिद कपूर आणि अमृता राव या दोघांची भूमिका असणारा चौथा चित्रपट आहे. १० नोव्हेंबर २००६ रोजी हा चित्रपट प्रदर्शित झाला. हा त्या वर्षातील सर्वात मोठा व्यावसायिक यशस्वी चित्रपट बनला. याने जगभरात एकूण ₹५३.९ करोड (यूएस 7.8 दशलक्ष डॉलर्स) पेक्षा जास्त कमाई केली. याचे मिश्र समिक्षण झाले. काही समिक्षकांना हे नाटकीयरित्या उणीव नसलेले आणि न फुललेले वाटले. परंतु काही समिक्षकांना यातील लग्नाचे चित्रण ज्या पद्धतीने केले आहे त्या मार्गाने बदल घडवून आणण्याचे श्रेय देखील दिले गेले आहे. ते एक अनपेक्षित यश होते. शाहिद कपूर आणि अमृता राव यांचे त्या काळचे सर्वात मोठे व्यावसायिक यश ठरले.
शाहिद कपूरच्या अभिनयाने त्यांला सर्वोत्कृष्ट अभिनेत्यासाठी नामांकन मिळवून दिले तर अमृता रावला स्क्रीन अ‍ॅवॉर्ड्समध्ये सर्वोत्कृष्ट अभिनेत्रीचे पारितोषीक मिळाले. विवाह हा पहिला भारतीय चित्रपट आहे जो एकाच वेळी सिनेमा थिएटर आणि इंटरनेटवर प्रदर्शित झाला (प्रॉडक्शन कंपनीच्या अधिकृत साइटद्वारे). हा चित्रपट तेलगू भाषेतही डब करण्यात आला होता आणि परिणयम नावाने प्रदर्शित झाला होता.
कथानक
पूनम (अमृता राव) ही मध्यमवर्गीय मुलगी असून ती मधुपूर नावाच्या छोट्या गावात राहते. जेव्हा ती खूप लहान होती तेव्हाच तिच्या आईवडिलांचा मृत्यू होतो. त्यापच्शात तिचे काका कृष्णकांत (आलोक नाथ) यांनीच तिच्या आयुष्यातील वडिलांची पोकळी भरून् काढतात. परंतु तिची काकू (सीमा विश्वास) तिचा हेवा करते आणि पूनमला स्वतःचे मूल म्हणून स्वीकारण्यात नकार देते. तिची स्वतःची मुलगी रजनी (अमृता प्रकाश) ही गहुवर्णी असते आणि पूनमपेक्षा कमी सुंदर असते. हरिश्चंद्र (अनुपम खेर) हे नवी दिल्ली येथील एक प्रख्यात व्यावसायिक असतात. त्याला दोन मुले असतात. सुनील (समीर सोनी) ज्याने भावना (लता सभरवाल) बरोबर लग्न केले आहे आणि प्रेम (शाहिद कपूर), जो अविवाहित, मितभाषी आणि चांगला शिकलेला आहे. पूनमचे साधे आणि प्रेमळ राहणीमान कृष्णाकांत यांना प्रभावित करते. ते भगतजी (मनोज जोशी) यांचे जवळचे मित्र आणि व्यवसायाने ते सोनार असतात. पूनमच्या लग्नाची मागणी प्रेमसाठी घेऊन ते भगतजी कडे जातात. हरिश्चंद्रच्या मते प्रेम लग्नासाठी खूपच लहान आहे आणि प्रथम त्याने आपल्या कारकीर्दीवर लक्ष केंद्रित केले पाहिजे असे वाटते. तरीही हरीशचंद्र प्रेमला काहीही निर्णय घेण्यापूर्वी एकदा पूनमला भेटण्यास सांगतो. वडिलांच्या इच्छेचा आदर करत प्रेम पूनमला भेटण्यास आणि अधिक चांगल्या प्रकारे जाणून घेण्यासाठी एकदा भेटण्याचा निर्णय घेतो. ते कृष्णकांतच्या कुटूंबाला भेट देतात आणि प्रेम आणि पूनम यांचा एकमेकांशी परिचिय होतो. त्यांच्या दरम्यानचे पहिले संभाषण थोडेसे त्रासदायक असते. परंतु प्रेम आणि पूनम लगेचच एकमेकांकडे आकर्षित झाल्याने ते लग्न करण्यास तयार होतात. प्रेम आणि पूनमचा साखरपुडा होतो आणि लग्न सहा महिन्यानंतर ठरते. कृष्णकांत प्रेमच्या कुटूंबाला सोम सरोवर येथील त्यांच्या निवासस्थानी आमंत्रित करतो कि जेणेकरून प्रेम आणि पूनम यांना एकमेकांना अधिक चांगल्या प्रकारे ओळखू शकतील.अगदी लग्न उद्यावर येऊन ठेपलेले असताना,लग्नस्थळी निघालेले असताना अचानकच पूनमच्या घराला आग लागते. सर्व जण वाचतात..मात्र रजनी आतच अडकल्याने पूनम तिला वाचविण्यासाठी आत जाते.. आणि तिला बाहेर फेकून वाचविताना स्वतः च्याच अंगावर जळका वासा पडल्याने जखमी होऊन बेशुद्ध पडते. तिला दवाखान्यात नेले जाते..येथे प्रेमच्या घरातील पोहोचतात..आता मुलीचे लग्न रद्द होणार, स्थळ नकार देणार..तसेच पूनमची अवस्था या सर्व चिंतांनी निराश झालेल्या पूनमच्या काकांना प्रेमच्या घरातील मंडळी आधार देतात..तसेच प्रेमही पूनमला बरे होण्यास मदत करतो.. यादरम्यान दोघांतील प्रेम वाढत जाते..प्रेमने पूनमला स्वीकारलेले असते..शेवट आनंदी होतो.
हिंदुस्तान मोटर्स
हिंदुस्तान मोटर्स ही एक भारतीय वाहन उद्योग कंपनी आहे. ती कोलकत्ता, पश्चिम बंगाल, भारतामध्ये आहे. मारुती उद्योग सुरू होण्यापूर्वी ही भारतातील सर्वात मोठी वाहन निर्माता कंपनी होती. हिंदुस्तान मोटर्स ॲम्बेसेडर या मोटारवाहनाचे उत्पादक आहेत.
वर्ग:वाहन उत्पादक कंपन्या
नंदा किशोर पृष्टी
नंदा किशोर पृष्टी (ओडिआ: ନନ୍ଦ କିଶୋର ପୃଷ୍ଟି, १९१९ - ७ डिसेंबर २०२१‌) हे जाजपुर जिल्ह्यातील सुकिंदा ब्लॉक अंतर्गत कांतिरा गावातील १०२ वर्षे वयाचे शिक्षक होते. ते 'नंदा पृष्टी' किंवा 'नंदा सर' या नावानेही ओळखले जात असत. शिक्षण क्षेत्रातील त्यांच्या योगदानाची दखल घेऊन भारत सरकार तर्फे त्यांना २०२० साठी पद्मश्री पुरस्काराने सन्मानित करण्यात आले.
वैयक्तिक आयुष्य
नंदा किशोर यांच्या वडिलांचे नाव नव प्रष्टी आणि आईचे नाव चंद्रमणी प्रष्टी होते. १९३६ मध्ये त्यांनी हातीबारी शाळेतून सातव्या वर्गापर्यंत शिक्षण पूर्ण केले होते. आर्थिक परिस्थिती हलाखीची असल्याने त्यांनी शिक्षण सोडून शेती करण्यास सुरुवात केली. त्‍याच्‍या गावात मुलांच्‍या शिक्षणाची सोय नसल्‍याने त्‍यांनी वयाच्या सोळव्या वर्षांपासून स्वतः आपल्या गावातील इतर मुलांना मोफत शिकवण्‍यास सुरुवात केली. ओरिसातील अशा प्रकारच्या पारंपरिक प्राथमिक शिक्षण देण्याच्या पद्धतीला चटशाली असे म्हणतात. चटशाली परंपरेने शिकवणारे नंदा सर हे कदाचित शेवटच्या व्यक्ती असाव्यात असा कयास बांधला जातो. त्याचे वय १०० पेक्षा जास्त असूनही, ते लहान मुलांना दिवसातून दोनदा सकाळी आणि प्रौढांना संध्याकाळी ६ ते ७ या वेळेत शिकवत असे. आपल्या ४५ वर्षांच्या अध्यापनात नंद सर यांनी ३,०००हून अधिक विद्यार्थ्यांना शिक्षण दिले आहे. नंदा लायरेस जोडीदार गणेश्वर आणि निरंजन यांना दोन मुलगे आणि सत्यभामा आणि गमनी यांना दोन मुली आहेत. नंदा सरांच्या आयुष्यावर 'नंदामास्तरंका चटशाली' नावाचा माहितीपट मार्च २०२२ मध्ये प्रदर्शित होणार आहे.
सन्मान आणि पुरस्कार
नंदा सरांना इ.स. २०२०चा पद्मश्री पुरस्कार दिनांक ९ नोव्हेंबर २०२१ भारताचे तत्कालीन राष्ट्रपती रामनाथ कोविंद यांच्या हस्ते प्रदान करण्यात आला. यावेळी नंदा सरांनी राष्ट्रपती रामनाथ कोविंद यांना आशीर्वाद दिला होता. या क्षणीचा फोटो खुद्द रामनाथ कोविंद यांनी आपल्या ट्विटर अकऊंटवर पोस्ट केला होता, ज्याला नंतर मोठी प्रसिद्धी मिळाली होती.
मृत्यू
७ डिसेंबर २०२१ रोजी वयाच्या १०३ व्या वर्षी भुवनेश्वर येथील एका खाजगी रुग्णालयात नंद किशोर प्रीस्टी यांचे कोरोना ने निधन झाले.
संदर्भ
वर्ग: पद्मश्री पुरस्कारविजेते वर्ग: पुरुष चरित्रलेख वर्ग:इ.स. १९१९ मधील जन्म
शेखर नवरे
शेखर नवरे (जन्म : इ.स. १९५८; मृत्यू :मुंबई, ११ झानेवारी, इ.स.२०१६) हे एक मराठी अभिनेता होते. व्यवसायाने ते मानसोपचार डॉक्टर होते.
‘वेटिंग फॉर गोदो’ या नाटकात शेखरने टॉम अल्टर, अरुण होर्णेकर आणि दिलीप खांडेकर यांच्या सोबत काम केले होते. या नाटकातल्या त्यांच्या भूमिकेचे नाट्यसृष्टीत खूप कौतुक झाले होते. ते उत्तम कलाकार तर होतेच, पण उत्तम मित्रसुद्धा होते. नाटकाविषयी त्यांना खूप आत्मीयता होती. अभिनय क्षेत्रात येण्याआधी ते बँक ऑफ इंडियामध्ये नोकरी करत होते; परंतु अभिनयावरच्या प्रेमामुळे त्यांनी कलेच्या क्षेत्रात स्वतःला पूर्णपणे झोकून दिले.
शेखर नवरे यांची निर्मिती असलेली दूरचित्रवाणी मालिका
नवरे, शेखर नवरे, शेखर वर्ग:इ.स. १९५८ मधील जन्म वर्ग:इ.स. २०१६ मधील मृत्यू
चेन्नई एक्सप्रेस
चेन्नई एक्सप्रेस हा चित्रपट २०१३ साली प्रदर्शित झाला असून हा भारतीय चित्रपट असून चित्रपटाची कथा ही प्रेम कॉमेडी आणि हाणामारीवर आधारित आहे. चेन्नई एक्सप्रेस चित्रपटाचे दिग्दर्शक रोहित शेट्टी आहे आणि हा चित्रपट गौरी खान प्रदर्शित आहे. चित्रपटामध्ये प्रमुख भूमिका करणारे शाहरुख खान आणि दीपिका पदुकोण हे कलाकार आहेत.
शाहरुख खान आणि दीपिका पदुकोण या कलाकारांनी ओम शांती ओम (२००७) या चित्रपटातही अगोदर सोबत काम केले आहे. चेन्नई एक्सप्रेस हा चित्रपट जगामध्ये ८ ऑगस्टला प्रदर्शित केला होता व भारतात ९ ऑगस्टला प्रदर्शित केला होता. चेन्नई एक्सप्रेस या चित्रपटाने भारतात आणि जगात कमाईचे सगळे रेकॉर्ड तोडले होते. या चित्रपटाने भारतात व जगभरात १ अरब रुपयांची कमाई केली आहे.
कलाकार
वर्ग:मराठी भाषा दिवशी संपादीत लेख वर्ग:हिंदी भाषेमधील चित्रपट
लातूर तालुका
लातूर तालुका हा भारताच्या महाराष्ट्र राज्यातील लातूर जिल्ह्याचा एक तालुका आहे. लातुर हे जिल्हा मुख्यालय व महाराष्ट्रातील १६ वे मोठे नगर आहे. प्राथमिकतः तालुका कृषिप्रधान आहे. एकूण लोकसंख्येच्या ५६.०१ % लोकसंख्या शहरी आहे.
एकूण ग्रामपंचायत= १०१
इतिहास
या शहरास प्राचीन इतिहास आहे. हे शहर राष्ट्रकूट घराण्याची राजधानी होते. त्यानन्तर हे शहर बऱ्याच राज्यकर्त्यांच्या ताब्यात गेले. १९ व्या शतकात ते हैदराबाद संस्थानच्या अधिकारक्षेत्रात आले. १९४८ मध्ये हा भाग स्वतन्त्र झाला व १९६०मध्ये महाराष्ट्रात आला. कालान्तराने उस्मानाबाद जिल्ह्याचे विभाजन होऊन १६ ऑगस्ट १९८२ या दिवशी लातूर जिल्हा अस्तित्वात आला.
लातूरला प्राचीन ऐतिहासिक पार्श्वभूमी आहे. मुख्यालय लातूर हे "लट्टा" वा राष्ट्रकुट राजांचे मुळ निवासस्थान होते. राष्ट्रकुट राजा अमोघवर्ष पहिला हा लट्टालूट नगरचा अधिपती "स्वामी" असल्याचे नमूद आहे व त्यानेच हे शहर निर्माण केले. इ.स. ७५३ मध्ये बदामीच्या चालुक्यानन्तर आलेले राष्ट्रकुट राजे स्वतःला लट्टालूट पूर्वाशिष म्हणजे लट्टालूट निवासी असेच म्हणवून घेत. चालुक्य घराण्यातील "विक्रमादित्य" ६ व्या नन्तर त्याचा पुत्र सोमेश्वर तिसरा हा गादीवर आला. त्याने "अभिलाषीतीर्थ" हा ग्रन्थ लिहिला, त्यामुळे त्याला "सर्वज्ञ चक्रवर्ती" असे म्हणत. लातूरात त्याचे राज्य असल्याचा व त्याच्या कारकिर्दीची नोन्द असलेला कोरीव लेख सापडला आहे. त्यामध्ये लातूर येथील पापविनाशी देवीचे मन्दिर बान्धल्याचा उल्लेख आहे. सदर कोरीव लेख शके १०४९ (इ.स.११२९) मध्ये कोरल्याचा उल्लेख आहे. चालुक्यानन्तर हा भाग देवगिरीच्या यादवाच्या अधिपत्याखाली आला.इ.स. १३३७ मध्ये यादवांचे राज्य दिल्लीच्या सुलतानाच्या नियन्त्रणात आले व दक्षिणेत मुस्लिम सत्तेचा अम्मल सुरू झाला. इ. स. १३५१ मध्ये दिल्लीच्या सुलतानाच्या साम्राज्यातील हा भाग बहामणी साम्राज्यात आला. बहामणी साम्राज्याची राजधानी गुलबर्गा होती. तदनन्तर बहामणी राज्याची शकले होऊन शेवटी निजामशाही मध्ये हा भाग आला. निजामाचे हैद्राबाद राज्य १९४८ मध्ये स्वतन्त्र भारतात सामील झाल्यानन्तर हा भाग महाराष्ट्र राज्यात आला.
भुगोल व हवामान
लातुर समुद्र सपाटीपासुन ६३६ मिटर उंचीवर महाराष्ट्र कर्नाटक राज्य सिमेवर, बालाघाट पठारावर स्थित आहे.लातुरला मांजरा नदीतुन पिण्याचे पाणी मिळते, जिचे पर्यावरणीय विघटन व धुप २० व्या आणि २१ व्या शतकात झाले. त्यामुळे व जल व्यवस्थापन नियोजनाच्या अभावामुळे २०१०ला दुष्काळ उद्भवला.
अ) तापमान:
लातुरचे तापमान १३°से ते ४१°से (५५ ते १०६°फॅ) दरम्यान असते, पैकी प्रवासासाठी ऑक्टोबर ते फेब्रुवारी हा हिवाळ्याचा काळ उत्तम आहे.आत्तापर्यन्त नोन्दवलेले सर्वोच्च तापमान ४५.६°से होते. उत्तर भारतातिल पश्चिम व्यत्ययाच्या पुर्व प्रवाहासोबत थण्ड लाटांमुळे हिवाळ्यात काहीवेळेस क्षेत्र प्रभावित होते, जेव्हा न्युनतम तापमान २° ते ४°से (३६ ते ३९°फॅ) पर्यन्त कमी होते.
आ) वर्षा:
जुन ते सप्टेम्बरच्या पावसाळ्यात बहुतांश पाऊस पडतो.पावसात ९ ते ६९३ मिलि प्रति महिना इतकी विविधता आहे. सरासरी वार्षिक पाऊस ७२५ म़ली (२८.५ इंच) पडतो.
इ) नदी, तळे व धरणे
तालुका गोदावरी नदीच्या खोऱ्यात येतो. नगरात बहुतांश पाणी मांजरा नदीतुन येते, जिने २० व २१ व्या शतकात प्रदुषणाचा सामना केला. रेणा, मनार, तावरजा, तिरु व घरणी या इतर प्रमुख नद्या आहेत. सिंचन व पिण्यासाठी या नद्यांवर धरणे बान्धली आहेत. देनरगण, घरणी, मसलगा, सोलवरील साकोळ, तावरजा व तिरु यांचा मोठ्या धरणांत समावेश होतो. मन्याड, लेण्डी व तिरु या उत्तर पठारावरील ३ प्रमुख नद्या आहेत.
लोकसंख्याशास्त्र
बहुतांश रहिवासी मराठी बोलतात.
लातुर धार्मिक इतरमध्ये ०.२% शिख व ०.१% निधर्मींचा समावेश होतो.
लोकसंख्या वाढ
प्रशासन व राजकारण
अ) स्थानिक प्रशासन
लातुरला पुर्वी नगर परिषद होती, जिची स्थापना १९५२ला झाली. लातुर महानगर पालिका ही स्थानिक नागरी संस्था आहे. ती ५ क्षेत्रात विभागली आहे. ११७.७८ चौरस किमी (४५.४८ चौरस मैल) इतके महानगर पालिका क्षेत्र आहे. २०११ मध्ये राज्य शासनाद्वारे ही महानगर पालिका स्थापली गेली. महाराष्ट्र शासनाच्या नगर विकास विभागाने ३०/१०/२००६ च्या पत्रात अविकसित लातुर क्षेत्राला अधिसुचित करण्याची व सिडकोला विशेष नियोजन प्राधिकरण म्हणुन नियुक्त करण्याची इच्छा व्यक्त केली. १६,६९६ हेक्टर नगर क्षेत्रासहित २६,५४१ हेक्टर अविकसित क्षेत्रास अधिसुचित करण्याचा प्रस्ताव सिडकोने पाठवला आहे. अधिसुचित क्षेत्रात ४० गावांचा समावेश आहे. प्रकल्पात स्थापत्य विकास व प्रगती कार्यासाठी १००% भुमी हस्तगत न करण्याचे पण न्युनतम भुमी हस्तगत पद्धत स्विकारण्याचे नियोजन आहे. महानगर ७० निर्वाचन क्षेत्रात विभाजित आहे ज्यांना प्रभाग म्हणतात व प्रत्येक प्रभागातिल जनतेद्वारे निर्वाचित नगरसेवक प्रभागाचे प्रतिनिधित्व करतात. महानगर पालिका पिण्याचे पाणी, स्वच्छता, मार्ग, पथदिवे, आरोग्य, प्राथमिक शिक्षण इत्यादी मुलभुत सुविधांसाठी उत्तरदायी आहे. नागरिकांवर लावलेल्या नगर करातुन महानगर पालिका महसुल मिळवते. प्रशासनाचे विविध विभागांतिल इतर अधिकाऱ्यांद्वारे सहाय्यित भारतीय प्रशासन सेवेतिल मुख्य कार्यकारी अधिकारी नेतृत्व करतो.
लातुर लोकसभा क्षेत्रात व शहर आणि ग्रामिण या २ विधानसभा क्षेत्राअन्तर्गत येतो.
इ) प्रसिद्ध राजकारणी
केशवराव सोनवणे लातुर क्षेत्रातील पहिले मन्त्री होते, जे मुख्यमन्त्री यशवन्तराव चव्हाण मन्त्रीमण्डळात व नन्तर वसन्तराव नाईक मन्त्रीमण्डळात १९६२ ते १९६७ दरम्यान सहकार मन्त्री होते. लातुर दिलीपराव देशमुख यांचे जन्मस्थान आहे. विलासराव देशमुख यांचा जन्म बाभळगाव, लातुरला झाला होता. त्यांनी २ वेळेस महाराष्ट्र राज्याचा मुख्यमन्त्री व केन्द्रिय मन्त्री म्हणुन सेवा केली. भारतीय जनता पक्षाचे राष्ट्रिय अध्यक्ष अमित शहाशी सम्बन्धित घटनेची तपासणी करत असलेले केन्द्रिय तपास आयोगाचे न्यायाधिश ब्रिजगोपाल हरकृष्ण लोया यांची १ डिसेंबर २०१४ रोजी झालेली हत्या राष्ट्रिय राजकारणात वादाचा विषय आहे व ज्याचे प्रेतदहन गातेगावला झाले. विक्रान्त विक्रम गोजमगुण्डे २०१९ला महापौर झाले.
प्रसिद्ध व्यक्ती
१) विलासराव देशमुख